Imre Nagy

Imre Nagy ( en hongaro), naixito de Kaposvár (Imperio Austrohongaro, hue Hongría) o 7 de chunio de 1896 y executato en Budapest (Republica popular d'Hongría, hue Hongría) o 16 de chunio de 1958, estió un politico y economista hongaro militant d'o Partiu Comunista d'Hongría y d'o suyo succesor o Partiu d'os Treballadors d'Hongría, que estió ministro en bels gubiernos hongaros en rematar a Segunda Guerra Mundial en os inicios d'a Republica popular d'Hongría. En 1953, mientres a desestalinización, Imre Nagy se convertió en Primer ministro d'Hongría, introducindo en a economía d'o país importants reformas economicas, que se considera que estioron as que en un futuro inspiroron a lo checoslovaco Alexander Dubček. En 1954 heba perdito o refirme d'a Unión Sovietica por as presions d'os elementos menos innovadors d'o propio comunismo hongaro y fue sustituyito por András Hegedűs.

En 1956, cuan s'intensificó a desestalinización, apareixioron disturbios en cuantos países d'o Pacto de Varsovia, que en Hongría estioron a dita Sublevación de Budapest, y Nagy tornó a estar Primer ministro d'o país, clamato por os dirichents comunitas ta mirar de frenar a situación. Sindembargo, Imre Nagy formó un Gubierno multipartidista y fació publica a intención de fer en o esdevenidero d'Hongría una democracia parlamentaria; o 31 d'octubre de 1956 anunció l'albandono d'o Pacto de Varsovia y l'1 de noviembre proclamó a neutralidat hongara entre os dos bloques en a Guerra Fría. En ixas condicions, János Kádár, enemigo politico de Nagy, organizó un golpe d'estato con l'aduya d'a Unión Sovietica y o 4 de noviembre as tropas de l'Exercito Royo dentroron en o país, prencipiando luitas contra chicoz grupos de civils y militars hongaros. Nagy se refuchió en a embaixada de Yugoslavia dica o 22 de noviembre, cuan Kádár li aseguró que no tendría problemas en tornar a Hongría. Cuan albandonó a embaixada yugoslava fue detenito por a KGB y deportato a Rumanía dica o suyo chuicio, en 1958, que remató con a suya execución.

 Vinclos externos 

Categoría:Primers ministros d'Hongría
Categoría:Economistas d'Hongría
Categoría:Ministros d'Hongría
Categoría:Comunistas d'Hongría
Categoría:1896 (naixencias)
Categoría:1958 (muertes)